ผู้ติดเชื้อ “โควิด” ใหม่วันนี้ 25 ราย มาจากตปท.ทั้งหมด ดันยอดป่วยสะสม 4,151 คน
ผู้ติดเชื้อ “โควิด” ใหม่วันนี้ 25 ราย มาจากตปท.ทั้งหมด ดันยอดป่วยสะสม 4,151 คน 
ผู้ติดเชื้อ “โควิด” ใหม่วันนี้ 25 ราย มาจากตปท.ทั้งหมด ดันยอดป่วยสะสม 4,151 คน
9 ธ.ค. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (9 ธ.ค.63) ระบุพบผู้ป่วยยืนยันติดเชื้อรายใหม่เพิ่ม 25 ราย
โดยในจำนวนนี้เป็นผู้เดินทางมาจากต่างประเทศและเข้าสถานกักกันที่รัฐจัดให้ (State Quarantine) ทั้ง 25 ราย ประกอบด้วย รัสเซีย 1 ราย , สวิตเซอร์แลนด์ 6 ราย , สวีเดน 1 ราย , สิงคโปร์ 1 ราย , ตุรกี 2 ราย , สหรัฐอเมริกา 2 ราย , เกาหลีใต้ 3 ราย , เมียนมา 7 ราย และคูเวต 2 ราย
– รายแรก เดินทางมาจากรัสเซีย เป็นเพศชายสัญชาติรัสเซีย อายุ 31 ปี อาชีพ ครูสอนดำน้ำ ผลตรวจพบเชื้อ ไม่มีอาการ
– รายที่ 2-7 เดินทางกลับมาจากสวิตเซอร์แลนด์ เป็นหญิงไทย 5 ราย อายุ 46-67 ปี และ เพศชาย อายุ 53 ปี สัญชาติสวิส 1 ราย ผลพบเชื้อ ไม่มีอาการ
– รายที่ 8 เดินทางกลับจากสวีเดน เป็นหญิงไทย อายุ 52 ปี อาชีพค้าขาย ผลพบเชื้อ ไม่มีอาการ
– รายที่ 9 เดินทางกลับมาจากสิงคโปร์ ชายไทย อายุ 27 ปี อาชีพ นายท้ายเรือ
– รายที่ 10-11 เดินทางมาจากตุรกี เด็กชาย อายุ 4 ปี และหญิง อายุ 32 ปี สัญชาติลิเบีย ผลตรวจพบเชื้อ ไม่มีอาการ
– รายที่ 12-13 เดินทางมาจากสหรัฐอเมริกา เป็นหญิงไทย 2 ราย อายุ 59 ปี อาชีพ เจ้าหน้าที่ห้องผ่าตัด รพ.และ อายุ 18 ปี นักเรียน ผลพบเชื้อ ไม่มีอาการ
– รายที่ 14-16 เดินทางมาจากเกาหลีใต้ เพศชาย อายุ 44 ปี และ อายุ 8 ปี สัญชาติเกาหลีใต้ และ เพศหญิง อายุ 43 ปี สัญชาติญี่ปุ่น ทั้ง 3 ราย เป็นนักท่องเที่ยว ผลตรวจพบเชื้อ ไม่มีอาการ
– รายที่ 17-23 เดินทางมาจากเมียนมา ทั้ง 7 คนเป็นหญิงไทย อายุระหว่าง 25-35 ปี ทำงานในสถานบันเทิง ส่วนใหญ่ไม่มีอาการ แต่มี 2-3 ราย มีไข้ ปวดศีรษะ ปวดกล้ามเนื้อ สูญเสียการได้กลิ่น
– รายที่ 24 เดินทางมาจากคูเวต เป็นเพศหญิง อายุ 31 ปี สัญชาติคูเวต ผลพบเชื้อ มีไข้
– รายที่ 25 เดินทางมาจากคูเวต เป็นเพศหญิง อายุ 71 ปี สัญชาติคูเวต มีประวัตติดเชื้อเมื่อเดือนต.ค. ผลพบเชื้อ ไม่มีอาการ
ทั้งนี้ ทำให้จำนวนผู้ป่วยยืนยันสะสม ล่าสุดเพิ่มขึ้นเป็น 4,151 ราย เป็นผู้ป่วยที่ติดเชื้อภายในประเทศ 2,461 ราย ผู้ป่วยที่เดินทางมาจากต่างประเทศ 1,690 ราย อยู่ในสถานกักกันที่รัฐจัดให้ 1,164 ราย มีผู้ป่วยที่รักษาหายเพิ่ม 6 ราย รักษาหายแล้วรวมเป็น 3,880 ราย ยังมีผู้ป่วยรักษาตัวอยู่ในโรงพยาบาล 211 ราย ยอดผู้เสียชีวิตสะสมคงที่ 60 ราย
